**«Ана тілім - асыл қазынам» ұйымдастырылған оқу қызметі.**
Өткізілетін күні: 06 қазан 2016жыл
Жас ерекшелігі, топ атауы: Еркетай тобы
Білім беру саласы: Қатынас
Ұйымдастырылған оқу- қызметінің түрі: Тіл дамыту
Тақырыбы:Тіл- ел тірегі»
Мақсаты: Мемлекеттік тілдің маңызы туралы түсінік беру. Сан ғасырлар бойы халықтың өзімен бірге жасасып, ұрпақтан-ұрпаққа мұра боп қалып жатқан ауыз әдебиетінің бай саласының бірі қазақ тілін ұрпақтың бойына сіңіре білуге және туған жерін сүюге, қадірлеуге, бағалап мақтан етуге тәрбиелеу.
Қолданылатын көрнекі құралдар: Қ.Р мемлекеттік рәміздері, шарлар, жалаушалар.
Әдіс-тәсілдер: түсіндіру, сұрақ-жауап.
Шаттық шеңбері
Балалар шеңберге тұрып, педагогпен бірге бүгінгі күндеріне сәттілік тілейді.
Т: Балалар қазір жылдың қай мезгілі.
Б: Қазір жылдың күз мезгілі.
Т: Күз айларын атаңдаршы?
Б: Күз айлары қыркүйек, қазан, қараша.
Т: Бүгін бізде мереке. Қандай мереке білесіңдер ме?
Б: Бүгін 22 қыркүйек тіл мерекесі.
Ана тілі-адам болып жаралғннан бері адамның жан дүниесінің айнасы, мәңгі құрметтейтін бәйтерегі.
Т: Тіл туралы қандай тақпақ білесіңдер?
Омар:Ана тілің-арың бұл
Ұятың боп тұр бетте,
Өзге тілдің бәрін біл,
Өз тіліңді құрметте
Айша: Ана тілім бал тілім
Өзің барда шалқыдым
Өз тілімде ән шырқап
Термелетіп балқыдым
Дина: Ақыл ойын дананың
Ана тілден аламын
Ана тілім ардақты
Ақ сүтіндей анамның.
Назар: Тілім барда мақтанам.
Тілім менің аппақ ән
Бірлігімді бүгінгі
Ана тілім сақтаған.
Шұғыла: Өсірген ой білімді
Сүйем туған тілімді
Мақсат етем әр сөздің
Мәнін терең білуді
Тамерлан: Ана тілді білмесем
Шат-шадыман күлмес ем
Жер бетінде сайраңдап
Қазақ болып жүрмес ем
Аділет:
Ана тілің біліп қой
Еркіндігің, теңдігің
Ана тілің біліп қой
Мақтанышың, елдігің
Т:Жарайсыңдар балалар тіл туралы көптеген тақпақтар біледі екенсіңдер.
Дидактикалық ойын: «Кім зерек»
Ойын шарты:Тақтадан жануардың суреті беріледі. Сол суретке қарап, бала жануардың атын атап және сол жануардың төлінің атын атау керек.
Т: Тіл туралы қандай мақал-мәтелдер білесіңдер.
Жансая: Өнер алды қызыл-тіл.
Айша: Тіл қылыштан өткір.
Ақсана: Тіл тас жарады
Тас жармаса бас жарады.
Қарлығаш: Басқа пәле тілден.
Қорытындылау
Осымен біздің Тіл мерекесіне арналған оқу іс-әрекетіміз өз мәресіне жетті
Бағалау және мадақтау.
Күтілетін нәтиже:
Біледі: өз тілі туралы ұғынады, тілдің маңызды екенін біледі.
Игереді: Өз тілінде анық еркін сөйлей алуды.
Меңгереді: өз елінің ұлттық құндылықтарын.